Studiu de caz

Dőmőtőr Zsolt - Béla

Eu ca diriginte al clasei a V-a de la școala generala nr. 3 aș putea prezenta o situaţie conflictuală apărută în clasa de elevi astfel :

Diana este elevă în clasa a V-a, conştiincioasă, învaţă la toate orele şi are temele rezolvate. Într-una din zile Diana se simte rău şi vine la şcoală cu temele nerezolvate. Reacţiile nu au întârziat să apară: David, colegul ei de bancă, îi adresează expresii jignitoare: tocilară, ochelaristă, eşti dusă cu capul. Dezarmată de reacţia acestuia, aceasta se apără reproşându-i că se folosește de ea, apoi pleacă acasă cu riscul de a avea absenţe.

Este normal ca dirigintele clasei să ia la cunostință acest lucru și să tină cont de paşii necesari pentru soluţionarea conflictului şi rezolvarea problemei. În primul rând, ca persoană responsabilă pentru buna întelegerea a elevilor din clasă a trebuit să îmi descriu problema cu ajutorul altor elevi din clasă și a elevilor în cauză. Mi-am putut da seama ușor de contextual situației. În momentul când colegul de bancă al Dianei nu a mai avut de unde copia temele, acesta a dezvoltat un comportament verbal agresiv, care a jignit-o pe Diana. În al doilea rând, a trebuit să înțeleg ce simt persoanele implicate în conflict, și anume: Diana se simte frustrată şi folosită de către colegul său. Colegul agresiv la rândul lui e frustrat şi furios de situaţia respectivă deoarece își face un obicei de a copia temele de la aceasta.

Pentru a rezolva acest conflict a trebuit să îmi fac o lista cu propuneri, întrucât soluționarea necesită atenție și implicare. Din această situație, în urma aplicării unor principii sănătoase, elevii urmează să tragă singuri concluziile, modificându-și conduita. Astfel, soluțiile pe care le propun sunt :

- discuţia dirigintelui cu eleva pentru aflarea motivelor pentru care a lipsit, apoi în faţa clasei;

- identificarea problemei;( posibile răspunsuri : frica de a fi respinsă/ agresata, dorinţa de a fi acceptată de colegul de bancă sau de clasă, de a fi considerată un model);

- sesizarea familiei şi stabilirea unor sedinţe de consiliere în comun cu părinții pentru îmbunătăţirea stimei de sine;

- responsabilizarea colegilor prin prezentarea altor situații de către diriginte; prin folosirea de exemple concrete

- stabilirea unor limite în vederea unei comunicări eficiente și sănătoase

- teme de dirigenție diferenţiate în funcţie de nivelul de înţelegere/nivelul de dezvoltare al elevilor;

- folosirea jocului de rol şi exersarea empatiei în diferte situaţii;

- plan de remediere /recuperare pentru elevii care nu țin pasul cu materia

- dezvoltarea unor proiecte pe echipe/grupe;

- acordarea de recompense;

- implicarea părinților în orele de dirigenție

Așadar, ajungem la elaborarea unui plan de acţiune, în doi pași. În primul rând, includerea elevei şi a familiei într-un program de consiliere şcolară pentru îmbunăţăţirea stimei de sine şi a abilităţilor de comunicare în cadrul unui grup, iar apoi includerea în cadrul orelor de dirigenţie se stabilesc săptămâni tematice: săptamâna prieteniei, a voluntariatului, săptămâna ,, Spune NU... astfel încât ceilalţi să nu se simtă jigniţi ”; săptămâna ,, Cel mai bun ascultător”, săptămâna ,, Vreau să-ţi exprimi părerea....etc.

În cadrul acestor săptămâni tematice elevii vor învăţa să diferenţieze comportamentele pasive şi agresive în comunicare, să conştientizeze dezavantajele asociate acestor comportamente. Elevii sunt rugaţi să analizeze alternative de răspuns şi să ofere alte soluţii. Elaborarea studiilor de caz trebuie să se facă astfel încât elevii să fie ajutaţi să exprime ceea ce simt(în special emoţiile negative, pentru a evita conflictul şi să-i ajute în rezolvarea problemelor. De asemenea elevii vor învăţa să-şi dezvolte abilitatea de a formula în mod eficient un refuz.